Posted by: Odette | 2008/09/02
Ek wil graag begin om probiotika te gebruik. Ek weet egter nie waarvoor om te vra by my apteek nie. Het u name wat u kan voorstel waarvoor ek kan vra? Ook wil ek weet of daar generiese produkte is wat ek kan gebruik aangesien ek nie aan ' n mediese fonds behoort nie. Wat is die voordele van probiotika?
Probiotika is goeie mikroörganismes wat die liggaam help om gesond te bly, bv. dit normaliseer dermfunksie (bekamp hardlywigheid en prikkelbare dermsindroom), dit bevorder immuniteit en help om infeksies met skadelike organismes soos Candida te verhoed. Jy kan die apteker vra vir die soort probiotika wat jy tans nodig het (bv. as jy aan prikkelbare dermsindroom ly dan word LP299V aanbeveel. Vir Candida word Acidoforte of Vagiforte aanbeveel, vir algemene dermgesondheid gebruik Bifidoflora of Bifidoforte, en om immuniteit te versterk kan jy Intestiflora of Intestiforte gebruik. Daar is geen generiese produkte beskikbaar nie. Die apteker sal vir jou aanraai watter van die produkte goedkoper is.